BMW a prezentat noul i4, rival pentru Tesla Model 3.
i4 parcurge 500 km la o încărcare, motorul produce 523 de cai. Noul model BMW va avea prețuri de la 58.000 euro.
Producătorii auto își reconfigurează traseul. Se întrec în lansări de mașini electrice după ce au ignorat ani în șir acest segment. Așa a ajuns Tesla în fața tuturor.E rândul BMW să-și lanseze concurentul pe piața mașinilor electrice. i4 e o berlină cu aspect și performanțe de BMW, dar cu zero emisii – e electric și parcurge 500 km cu o singură încărcare. Compozitorul german Hans Zimmer i-a compus efecte sonore speciale. BMW i4 concurează cu Tesla Model 3 atât la performanțe cât și la preț – va costa în jur de 58.000 de euro din toamnă când va ieși pe piață.Nemții au început serios revoluția electrică. Grupul Volkswagen a anunțat că va construi 6 fabrici de baterii până în 2030 în Europa – deci ar putea chiar și în România. Asta pentru că urmează să lanseze până la finalul deceniului 70 de modele noi electrice.